Likumprojekts

**Grozījumi Ūdens apsaimniekošanas likumā**

Izdarīt Ūdens apsaimniekošanaslikumā (Latvijas Republikas Saeimas un Ministru Kabineta Ziņotājs, [2002,](https://likumi.lv/ta/id/66885-udens-apsaimniekosanas-likums#n20) [20.](https://likumi.lv/ta/id/66885-udens-apsaimniekosanas-likums#n20) nr.; [2003,](https://likumi.lv/ta/id/66885-udens-apsaimniekosanas-likums#n2) [2.](https://likumi.lv/ta/id/66885-udens-apsaimniekosanas-likums#n2) nr.; [2004,](https://likumi.lv/ta/id/66885-udens-apsaimniekosanas-likums#n10) [10.](https://likumi.lv/ta/id/66885-udens-apsaimniekosanas-likums#n10) nr.; [2005,](https://likumi.lv/ta/id/66885-udens-apsaimniekosanas-likums#n5) [5.](https://likumi.lv/ta/id/66885-udens-apsaimniekosanas-likums#n5) nr.; [2007,](https://likumi.lv/ta/id/66885-udens-apsaimniekosanas-likums#n13) [13.](https://likumi.lv/ta/id/66885-udens-apsaimniekosanas-likums#n13) nr.; [2009,](https://likumi.lv/ta/id/66885-udens-apsaimniekosanas-likums#n11) [11.](https://likumi.lv/ta/id/66885-udens-apsaimniekosanas-likums#n11) nr.; Latvijas Vēstnesis, 2010, 59., 166., 206. nr.; 2011, 46. nr.; 2012, 195. nr.; 2013, 232. nr.; 2016, 241. nr.; 2019, 25. nr.) šādus grozījumus:

1.  7. pantā:

papildināt pantu ar 7.1 punktu šādā redakcijā:

"71) pēc Valsts vides dienesta pieprasījuma normatīvajos aktos noteiktajā kārtībā sniegt informāciju par ūdens resursu lietošanu, ūdeņu stāvokli vai kvalitāti;";

papildināt pantu ar 13. punktu šādā redakcijā:

"13) neveikt ūdensobjekta hidroloģiskā režīma maiņu, ūdensteces vai ūdenstilpes krastu un gultnes izmaiņas, izņemot gadījumu, ja šīs darbības tiek veiktas normatīvajos aktos paredzētajā kārtībā."

2. Papildināt likumu ar IX nodaļu šādā redakcijā:

"**IX nodaļa**

**Administratīvie pārkāpumi ūdens resursu aizsardzības un apsaimniekošanas jomā un kompetence administratīvo pārkāpumu procesā**

**27. pants. Administratīvie pārkāpumi ūdens resursu aizsardzības un apsaimniekošanas jomā**

(1) Par pārkāpumiem peldvietas izveidošanas un uzturēšanas prasībās, kuras noteiktas normatīvajos aktos par peldvietas izveidošanas, uzturēšanas un ūdens kvalitātes pārvaldības kārtību, –

piemēro brīdinājumu vai naudas sodu peldvietas apsaimniekotājam – fiziskai personai – no piecām līdz divdesmit piecām naudas soda vienībām, bet peldvietas apsaimniekotājam – juridiskai personai – no septiņām līdz piecdesmit naudas soda vienībām.

(2) Par virszemes vai pazemes ūdens resursu apsaimniekošanas prasību pārkāpšanu –

piemēro brīdinājumu vai naudas sodu fiziskajām personām no sešām līdz simt četrdesmit naudas soda vienībām, bet juridiskajām personām – no divpadsmit līdz divsimt naudas soda vienībām.

(3) Par virszemes vai pazemes ūdens resursu lietošanu bez nepieciešamās ūdens resursu lietošanas atļaujas –

piemēro naudas sodu fiziskajām personām no divdesmit līdz simt četrdesmit naudas soda vienībām, bet juridiskajām personām – no četrdesmit līdz divsimt astoņdesmit naudas soda vienībām.

(4) Par patvaļīgu ūdensobjekta hidroloģiskā režīma maiņu, ūdensteces vai ūdenstilpes krastu un gultnes izmaiņu –

piemēro naudas sodu fiziskajām personām no piecdesmit sešām līdz divsimt naudas soda vienībām, bet juridiskajām personām – no astoņdesmit sešām līdz četrsimt naudas soda vienībām.

**28. pants.** **Kompetence administratīvo pārkāpumu procesā**

(1) Administratīvo pārkāpumu procesu par šā likuma 27. panta pirmajā daļā minētajiem pārkāpumiem veic Veselības inspekcija.

(2) Administratīvo pārkāpumu procesu par šā likuma 27. panta otrajā, trešajā un ceturtajā daļā minētajiem pārkāpumiem veic Valsts vides dienests."

3. Papildināt pārejas noteikumus ar 25. punktu šādā redakcijā:

"25. Šā likuma 7. panta 7.1 un 13. punkts un IX nodaļa stājas spēkā vienlaikus ar Administratīvās atbildības likumu."

Vides aizsardzības un

reģionālās attīstības ministrs

J. Pūce